


Žiadosť o posúdenie etickej stránky výskumu 
Etickou komisiou Katedry pedagogiky FFUK

Prosím, vyplňte každý bod žiadosti a odošlite ju ako prílohu na adresu: peter.gavora@uniba.sk Neúplne vyplnené žiadosti nebudú posudzované. Po posúdení žiadosti dostanete rozhodnutie etickej komisie na váš mail.

1. Základné údaje o výskume
a) Názov výskumu: 
b) Predkladajúci/a (meno, priezvisko, ročník):
c) Váš školský mail:
d) Začiatok a predpokladaný koniec výskumu (zadajte začiatok výskumu najskôr 2 týždne od dňa podania žiadosti):
2. Ciele výskumu
a) Opíšte konkrétne ciele vášho výskumu:
3. Participanti (skúmané osoby)
a) Kto budú participanti výskumu (dobrovoľníci, žiaci a žiačky, učitelia a učiteľky, ....).
b) Očakávaný počet participantov vo výskume:
c) Kto bude angažovať participantov do výskumu (vy, vyučujúci/vyučujúce, asistent/ka):
d) Ako budete participantov oslovovať? (osobne, elektronicky, uveďte podrobnosti).
e) Vyžaduje si účasť participanta vo výskume asistenciu iných osôb (rodičov, blízkych osôb - napr. sprevádzanie na  testovanie a pod.). 
4. Zber dát 
a) Aké výskumné metódy a výskumné nástroje budete používať? 
b) Uveďte formu, ako budete tieto metódy a nástroje zadávať (napr. osobne v priestoroch školy/pracoviska, on-line dotazník, online rozhovor,  ...).
c) Budete vo výskume používať výskumné nástroje, ktoré sú chránené autorskými právami alebo licenčnými podmienkami? Ak áno, špecifikujte, ako je zabezpečené ich rešpektovanie (napr. fakulta disponuje licenciou na softvér, autor dal súhlas s použitím nástroja a pod.).
5. Účasť zraniteľných osôb alebo osôb v závislom postavení
a) Budú vaši participanti zraniteľné osoby (maloleté deti, ľudia v núdzi, etnické menšiny, ľudia s handicapom, tehotné ženy, ...)? Ak áno, ako budete s nimi pracovať?
b) Budú vo vašom výskume osoby, ktoré nie sú schopné pochopiť informovaný súhlas (neplnoletí, osoby so zníženým intelektom, ....)? Ak áno, ako zabezpečíte súhlas s ich účasťou?
6. Riziká a prínosy pre participantov výskumu
a) Aké riziká vyplývajú pre participanta vo vzťahu k použitej výskumnej metóde? Aké riziká nesú použité výskumné nástroje? (nadmerná únava, vysoký stres, strach) Aké opatrenia zvolíte na predchádzanie a redukciu rizík spojených s participáciou?
b) Bude participantovi poskytnutá finančná odmena alebo iná forma kompenzácie za účasť vo výskume? Ak áno, aká?
c) Môže mať odstúpenie z výskumu alebo odmietnutie negatívny dopad na participanta? Ak áno, aký?
7. Uchovávanie a spracovanie dát
a) Ako budete pseudonymizovať mená participantov a názvy škôl a organizácií, ktoré sa zúčastnia výskumu (napr. označenie kódom, pseudonymom).
b) Ako budete uchovávať výskumné dáta? (napr. uloženie vo vlastnom počítači alebo na serveri, pričom súbory budú zaheslované).
c) Kto bude mať prístup k dátam okrem vás?
d) Ako dlho budú dáta uchované?
Prílohy
· Informovaný súhlas. 
· Výskumné nástroje (dotazník, otázky v interview, kategórie štruktúrovaného pozorovania  a pod.)


Ďalšie povinnosti výskumníka/výskumníčky
Vašou povinnosťou okrem podania žiadosti o posúdenie výskumu Etickou komisiu je vyplniť s participantmi výskumu informovaný súhlas. Ak budete vo výskume používať dotazník alebo podobný nástroj, stačí keď na jeho začiatku uvediete krátky informovaný súhlas. Ak budete voliť inú formu výskumu (napr. interview), musíte vypracovať informovaný súhlas dlhý. 
Ak ide o výskum v škole, informovaný súhlas máte možnosť žiadať cez EDUPAGE. Požiadate učiteľa (zástupcu školy), aby poslal rodičom informovaný súhlas v EDUPAGE. Pritom stručne vysvetlí, že ide o výskum študenta/tky FiF UK. Odovzdá vám spätnú väzbu od rodičov. 
Vzor krátkeho informovaného súhlasu
Vaše (tvoje) vyplnenie tohto dotazníka je dobrovoľné, to znamená, že moju žiadosť o vyplnenie je možné odmietnuť. Ja sa zaväzujem, že získané údaje použijem výlučne na výskumné účely, považujem ich za dôverné a budú pseudonymizované. Nikde nebude uvedené vaše (tvoje) meno ani iné osobné údaje, ktoré by vás (ťa) mohli identifikovať.

Vzor dlhého informovaného súhlasu
Ja (meno a priezvisko výskumníka/výskumníčky) vás týmto pozývam do výskumu (téma výskumu), ktorý realizujem ako študentka Filozofickej fakulty UK. Cieľom výskumu je zistiť (uviesť detaily). 
Ak súhlasíte s účasťou vo výskume, budete požiadaný/á, aby ste (uveďte, čo bude skúmaná osoba robiť, napr. vyplniť dotazník v rozsahu asi 15 min, zúčastniť sa skupinovej diskusie v rozsahu 20  min. a pod.)
Vaša účasť v tomto výskume je dobrovoľná. Máte právo odstúpiť z výskumu pred začiatkom analýzy dát (teda do _________) bez akýchkoľvek dôsledkov. Vaše rozhodnutie zúčastniť sa ho alebo nezúčastniť sa neovplyvní váš súčasný ani budúci vzťah so mnou, ani okolnosti súvisiace so štúdiom v škole (prosím upravte, ak nejde o výskum v škole).
Údaje zhromaždené v tomto výskume sa použijú len na výskumné účely. Vaše osobné údaje budú pseudonymizované. Nikde nebude uvedené vaše meno ani iné údaje, ktoré by vás mohli identifikovať. Za účasť v tomto výskume nebudete financovaný/á ani nezískate inú kompenzáciu.
Týmto potvrdzujete, že ste porozumeli informáciám uvedeným v tomto dokumente a dobrovoľne súhlasíte s účasťou vo výskume. Ďakujem vám za prejavenú ochotu. 
Podpis participanta/tky výskumu: 
Podpis výskumníka/výskumníčky: 
Ročník a odbor štúdia na Filozofickej fakulte UK  Bratislave:
Telefón a mailová adresa výskumníka/výskumníčky:
Dátum:
(Informovaný súhlas sa potvrdzuje dvakrát – pre skúmanú osobu a pre vás.) 

